
BIROULUI PERMANENT

AL

CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.70/2014 privind salarizarea personalului din cadrul sistemului public sanitar şi sistemului public de asistenţă socială în anul 2015, trimis Comisiei pentru muncă şi protecţie socială şi Comisiei pentru sănătate şi familie pentru examinare pe fond, în procedură de urgenţă, cu adresa nr. PLx 21/2015 din 9 februarie 2015.

        PREŞEDINTE,


             PREŞEDINTE,

               Adrian SOLOMON                           Dr.Florin BUICU                           

                                                              Nr. 4c-8/231
R A P O R T      C O M U N   

asupra proiectului de Lege pentru aprobarea Ordonanţei de urgenţă a Guvernului nr.70/2014 privind salarizarea personalului din cadrul sistemului public sanitar şi sistemului public de 
asistenţă socială în anul 2015
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. PLx 21/2015 din 9 februarie 2015, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.70/2014 privind salarizarea personalului din cadrul sistemului public sanitar şi sistemului public de asistenţă socială în anul 2015.
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.1246  din 04.11.2014)
· avizul favorabil al Comisiei juridice, de disciplină şi imunităţi (nr.4c -11/102 din 17.02.2015)
· avizul favorabil al Comisiei pentru buget, finanţe şi bănci ( nr.4c-2/79 din 10.02.2015)

· punctul de vedere al Ministerului Sănătăţii ( nr.NB 6163 din 8.06.2015 )

Proiectul de lege are ca obiect de reglementare majorarea cuantumului brut al salariilor de bază astfel cum a fost acordat pentru luna decembrie 2014 cu 100 de lei, pentru personalul din cadrul sistemului public sanitar, inclusiv unităţi medico - sociale şi sistemului public de asistenţă socială, începând cu 1 ianuarie 2015.

De asemenea, se propune ca această majorare să nu se acorde personalului din cadrul sistemului public sanitar, inclusiv unităţi medico- sociale şi sistemului public de asistenţă socială, care, în anul 2015, beneficiază de majorarea salariului de bază cu sume mai mari de 100 lei, ca urmare a majorării salariului de bază minim brut pe ţară garantat în plată.

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţa comună din 9 iunie 2015.
La lucrările şi-au înregistrat prezenţa 18 deputaţi, din totalul de 19 membri ai Comisiei pentru sănătate şi familie şi 22 deputaţi din totalul de 24 membri ai Comisiei pentru muncă şi protecţie socială.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Răzvan Vulcănescu - secretar de stat în cadrul Ministerului Sănătăţii.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Proiectul de lege a fost adoptat de Senat în şedinţa din 5 februarie 2015.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.


În urma finalizării dezbaterilor, Comisiile propun Plenului Camerei Deputaţilor, cu unanimitate de voturi, adoptarea  proiectului de Lege pentru aprobarea Ordonanţei de urgenţă a Guvernului nr.70/2014 privind salarizarea personalului din cadrul sistemului public sanitar şi sistemului public de asistenţă socială în anul 2015  cu amendamente admise prezentate în Anexă .

    PREŞEDINTE,



                                                        PREŞEDINTE,

      
Adrian SOLOMON                                                                              Dr.Florin BUICU


   SECRETAR,



                                                        SECRETAR,


Mihăiţă  GĂINĂ                                                                                Lucreţia ROŞCA


         
              Întocmit,
                                                                                                                           Şef birou, Gheorghe Marinescu
      Consilier parlamentar, Lidia Vlădescu                                                              Consilier parlamentar, Cristina Bologan                                                                
ANEXA

AMENDAMENTE ADMISE
	Nr. crt.
	Text ordonanţa de urgenţă
	Text Senat
	Amendamente propuse
	Motivarea amendamentelor propuse

	0
	1
	2
	3
	4

	1. 
	
	LEGE

pentru aprobarea Ordonanţei de urgenţă a Guvernului nr.70/2014 privind salarizarea personalului din cadrul sistemului public sanitar şi sistemului public de 
asistenţă socială în anul 2015
	Nemodificat
	

	2. 
	
	Articol unic.- Se aprobă Ordonanţa de urgenţă a Guvernului nr. 70 din 4 noiembrie 2014 privind salarizarea personalului din cadrul sistemului public sanitar şi sistemului public de asistenţă socială în anul 2015, publicată în Monitorul Oficial al României, Partea I, nr.811 din 6 noiembrie 2014.


	Articol unic.- Se aprobă Ordonanţa de urgenţă a Guvernului nr. 70 din 4 noiembrie 2014 privind salarizarea personalului din cadrul sistemului public sanitar şi sistemului public de asistenţă socială în anul 2015, publicată în Monitorul Oficial al României, Partea I, nr.811 din 6 noiembrie 2014, cu următoarele modificări şi completări:

	

	3. 
	ORDONANŢĂ DE URGENŢĂ

privind salarizarea personalului din cadrul sistemului public sanitar şi sistemului public de asistenţă socială în anul 2015
	Nemodificat
	
	

	4. 
	Art. 1. - (1) Începând cu 1 ianuarie 2015, pentru personalul din cadrul sistemului public sanitar, inclusiv unităţi medico-sociale, şi al sistemului public de asistenţă socială, cuantumul brut al salariilor de bază/soldelor funcţiei de bază/salariilor funcţiei de bază, astfel cum a fost acordat pentru luna decembrie 2014, se majorează cu 100 lei.

(2) Prevederile alin. (1) nu se aplică în cazul personalului din cadrul sistemului public sanitar, inclusiv unităţi medico-sociale, şi sistemului public de asistenţă socială care în anul 2015 beneficiază de majorarea salariului de bază cu sume mai mari de 100 lei, ca urmare a majorării salariului de bază minim brut pe ţară garantat în plată.

(3) Cuantumul sporurilor, indemnizaţiilor şi al celorlalte elemente ale sistemului de salarizare care fac parte, potrivit legii, din salariul brut, de care beneficiază personalul prevăzut la alin. (1) şi (2), se menţine la acelaşi nivel cu cel ce se acordă pentru luna decembrie 2014, în măsura în care personalul îşi desfăşoară activitatea în aceleaşi condiţii.


	Nemodificat
	1. La articolul 1, alineatul (2) se modifică şi va avea următorul cuprins:
Nemodificat
(2) Prevederile alin.(1) se aplică personalului din cadrul sistemului public sanitar, inclusiv unităţi medico-sociale şi sistemul public de asistenţă socială, astfel încât aceşti salariaţi să beneficieze de  o majorare brută de cel puţin 1200 lei pe an. Ca urmare a creşterii salariului minim brut pe ţară garantat în plata începând cu luna iulie 2015, acestor salariaţi li se aplică diferenţa începând din această dată.

Autori: deputat Dan Simedru, Comisia pentru sănătate şi familie şi Comisia pentru muncă şi protecţie socială
Nemodificat
	Modificarea propusă are drept scop includerea acestor prevederi in Legea de aprobare a OUG 70/2014 pentru a înlătura inechităţile care se produc  prin aplicarea acestui act normativ. Diferenţele de câştiguri trebuie eliminate, pentru a preveni tensiunile la locul de muncă între salariaţi şi eventualele  acţiuni în justiţie.

La o simulare pe textul legii ar rezulta următoarea situaţie nedreaptă:

Un angajat cu  salariul de baza brut mai mare de de 950 lei beneficiază în anul 2015 de o creştere brută de 1200 lei (100*12 luni).

Un angajat cu salariul de baza brut minim de 900 lei va beneficia în anul 2015 de o majorare de 1350 lei (975-900= 75 lei* 6 luni= 450 lei+ 1050-900= 150 lei* 6 luni= 900 lei)

Insă un agajat cu salariul de baza brut de 949 lei beneficiază în anul 205 de o majorare brută de 762 lei ( 975-949= 26 lei* 6 luni=156 lei + 1050-949=101 lei*6 luni =626 lei)

Astfel prin aceste modificări propuse ar urma să câştige numai cei care primesc după calculele de mai sus sub 1200 lei/an, adică cei care au în luna decembrie salariul între 912 lei şi 949 lei şi care primesc între 63*12+75*6=1206lei şi 762 lei/an. Acestora ar urma să li se aplice o majorare cu sume cuprinse între 0 lei-73 lei/lună.



	5. 
	
___
	____
	2. După articolul 1 se introduce un nou articol , articolul 11 cu următorul cuprins:
„Art.11. - (1) Prin excepţie de la prevederile art.1 alin.(1) din Ordonanţa de urgenţă a Guvernului nr.83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, aprobată cu modificări şi completări prin Legea nr.71/2015, începând luna iulie 2015, salarizarea personalului din aparatul propriu al Ministerului Sănătăţii, precum şi al celui din direcţiile de sănătate publică judeţene şi a municipiului Bucureşti, va fi asimilată cu cea a personalului din cadrul Casei Naţionale de Asigurări de Sănătate, respectiv, casele de asigurări de sănătate judeţene şi a municipiului Bucureşti.
(2) Asimilarea funcţiilor şi salariilor din cadrul Ministerului Sănătăţii, inclusiv din cadrul direcţiilor de sănătate publică judeţene şi a municipiului Bucureşti, cu funcţiile şi nivelul de salarizare al acestora din cadrul Casei Naţionale de Asigurări de Sănătate , respectiv al caselor de asigurări de sănătate judeţene şi a municipiului Bucureşti, precum şi stabilirea nivelului concret al drepturilor salariale, se fac prin ordin comun al ministrului sănătăţii şi al preşedintelui Casei Naţionale de Asigurări de Sănătate.

(3) Beneficiază de prevederile alin.(1) funcţionarii publici şi personalul contractual care ocupă funcţii de execuţie şi de conducere.

(4) Asimilarea funcţiilor şi salariilor din cadrul direcţiilor de sănătate publică judeţene şi a municipiului Bucureşti cu funcţiile şi nivelul de salarizare al acestora din cadrul caselor de asigurări de sănătate judeţene şi a municipiului Bucureşti, pentru funcţiile contractuale , de execuţie şi de conducere, se face corespunzător condiţiilor minime de vechime în specialitatea studiilor necesare ocupării funcţiilor publice pe clase şi grade/trepte profesionale la treapta I de salarizare, respectiv pe grade pentru funcţiile publice de conducere.

(5) Pentru persoanele din cadrul Ministerului Sănătăţii, inclusiv, din cadrul direcţiilor de sănătate publică judeţene şi a municipiului Bucureşti ale căror salarii de bază sunt mai mari decât cele stabilite potrivit alin.(1) , se menţin salariile de bază avute. ”
Autori: Comisia pentru sănătate şi familie şi Comisia pentru muncă şi protecţie socială


	Pentru a asigura o salarizare echitabilă între categorii de personal similare.

	6. 
	Art. 2

(1) În sensul prezentei ordonanţe de urgenţă, prin sistemul public sanitar se înţelege unităţile sanitare publice cu şi fără paturi, centrele de diagnostic şi tratament, centrele medicale, centrele de sănătate, centrele de sănătate multifuncţionale, unităţile specializate de urgenţă şi transport sanitar publice, inclusiv unităţile sanitare aflate în subordinea ministerelor şi instituţiilor cu reţea sanitară proprie, personalul din reţeaua de medicină şcolară şi asistenţă medicală comunitară, precum şi alte unităţi sanitare şi medico-sociale publice.
144/2010(2) În categoria unităţilor sanitare se includ şi unităţile nominalizate în anexa nr. 2 la Hotărârea Guvernului nr.  privind organizarea şi funcţionarea Ministerului Sănătăţii, cu modificările şi completările ulterioare, finanţate integral de la bugetul de stat şi din venituri proprii şi subvenţii de la bugetul de stat, aflate în subordinea Ministerului Sănătăţii.


	Nemodificat
	3. La articolul 2, alineatul (1) se modifică şi va avea următorul cuprins:
„Art.2. – (1) În sensul prezentei ordonanţe de urgenţă, prin sistemul public sanitar se înţelege unităţile sanitare publice cu şi fără paturi, centrele de diagnostic şi tratament, centrele medicale, centrele de sănătate, centrele de sănătate multifuncţionale, unităţile specializate de urgenţă şi transport sanitar publice, inclusiv unităţile sanitare aflate în subordinea ministerelor şi instituţiilor cu reţea sanitară proprie,  personalul din cabinetele medicale organizate la nivelul unităţilor penitenciare, personalul din reţeaua de medicină şcolară şi asistenţă medicală comunitară, precum şi alte unităţi sanitare şi medico-sociale publice.”
Autori: dl.dep. Ioan Hulea, Comisia pentru sănătate şi familie şi Comisia pentru muncă şi protecţie socială
Nemodificat
	Având în vedere că actualul text al OUG 70/2014 este interpretat în mod diferit de către ministerele avizatoare ale actului normativ în discuţie este necesară clarificarea în ceea ce priveşte beneficiarii dreptului la majorare.

Astfel, chiar dacă în Hotărârea Guvernului nr. 584/2005 privind stabilirea activităţilor specifice şi a finanţării unităţilor sanitare din sistemul de apărare, ordine publică şi siguranţă naţională, precum şi a unităţilor sanitare din reţeaua Ministerului Justiţiei sunt prevăzute unităţile şi structurile sanitare, există interpretări diferite în ceea ce priveşte noţiunea de unitate sanitară astfel încât este necesară clarificarea textului de act normativ. 

Trebuie avut în vedere că OUG 70/2014, chiar în preambulul său, arată că personalul medical beneficiază de venituri salariale care nu îl motivează să lucreze în unităţi sanitare, înregistrându-se în ultima perioadă migrări masive ale acestuia către unităţi din alte ţări. Or, a priva de acest drept chiar personalul medical, prin apariţia unui text ambiguu care dă naştere la interpretări eronate, trimite la concluzia că textul actului normativ trebuie să fie clarificat astfel încât voinţa legiuitorului să fie îndeplinită în totalitate, respectându-se astfel şi normele de tehnică legislativă conform cărora „textul legislativ trebuie să fie formulat clar, fluent şi inteligibil, fără dificultăţi sintactice şi pasaje obscure sau echivoce.”


	7. 
	În sensul prezentei ordonanţe de urgenţă, prin sistemul public de asistenţă socială se înţelege, în conformitate cu prevederile Legii asistenţei sociale nr. 292/2011, instituţiile şi unităţile publice de asistenţă socială care furnizează servicii sociale, serviciile publice de asistenţă socială de la nivelul consiliilor judeţene, sectoarelor municipiului Bucureşti, Consiliului General al Municipiului Bucureşti, municipiilor, oraşelor şi comunelor, precum şi persoanele care asigură serviciile de îngrijire personală la domiciliu.Art. 3. - 
( text OUG nr.88/2014)
	Nemodificat
	4. Articolul 3 se modifică şi va avea următorul cuprins:

„Art.3. - În sensul prezentei ordonanţe de urgenţă, prin sistemul public de asistenţă socială se înţelege, în conformitate cu prevederile Legii asistenţei sociale nr. 292/2011, instituţiile şi unităţile publice de asistenţă socială care furnizează servicii sociale, serviciile publice de asistenţă socială de la nivelul consiliilor judeţene, sectoarelor municipiului Bucureşti, Consiliului General al Municipiului Bucureşti, municipiilor, oraşelor şi comunelor, precum şi persoanele care asigură serviciile de îngrijire personală la domiciliu, cât şi personalul care asigură consiliere educaţională, socială şi psihologică persoanelor private de libertate aflate în custodia sistemului penitenciar.”
Autori: dl.dep. Ioan Hulea, Comisia pentru sănătate şi familie şi Comisia pentru muncă şi protecţie socială

	Potrivit art. 64 din Legea asistenței sociale nr. 292/2011 “(1) persoanele private de libertate, aflate în custodia sistemului penitenciar, în vederea asigurării reintegrării lor sociale beneficiază gratuit de servicii sociale de consiliere educaţională, socială şi psihologică, acordate la nivelul aşezămintelor de deţinere, în sistem integrat cu activităţile şi programele educative, psihologice şi de asistenţă socială, de instruire şcolară şi formare profesională desfăşurate în cadrul acestora.

    (2) Furnizarea serviciilor de educaţie, consiliere psihologică şi asistenţă socială în cadrul aşezămintelor de deţinere se realizează de către personalul specializat al acestora, cu participarea consilierilor de probaţiune ori a furnizorilor publici sau privaţi de servicii sociale.”

Administrația Națională a Penitenciarelor deși nu intră în categoria serviciilor publice de asistență socială, poate fi considerată furnizor de servicii sociale în condițiile art. 37 alin. (2) lit. B) din Legea nr. 292/2011, deoarece serviciile sociale sunt definite de Legea asistenței sociale ca fiind activitatea sau ansamblul de activități realizate pentru a răspunde nevoilor sociale, precum și celor speciale, individuale, familiale sau de grup, în vederea depășirii situațiilor de dificultate, prevenirii și combaterii riscului de excluziune socială, promovării incluziunii sociale și creșterii calității vieții.

Administraţia Naţională a Penitenciarelor trebuie să evalueze permanent nevoile de asistenţă socială, educaţie şi terapeutice ale persoanelor private de libertate, acest proces constituind baza strategiei de reintegrare socială a acestora. Activitatea de pregătire şcolară şi de calificare a persoanelor private de libertate, coordonarea şi planificarea etapelor şi a programelor educaţionale sunt activităţi curente desfăşurate în cadrul sistemului pentru realizarea funcţiei educative şi de asistenţă psiho-socială.

Activităţile educative, de asistenţă psihologică şi asistenţă socială, care contribuie la responsabilizarea şi reintegrarea în societate a persoanelor private de libertate şi a persoanelor care au executat pedepse/măsuri privative de libertate, constituie demersuri curente asumate la nivelul tuturor locurilor de deţinere pentru realizarea funcţiei educative a pedepsei sau a unei măsuri privative de libertate.

Având în vedere argumentele prezentate, considerăm că se impune completarea textului de lege prin menționarea în mod expres a personalului specializat din cadrul unităților din sistemul administrației penitenciare care asigură servicii sociale de consiliere educațională, socială și psihologică, acordate la nivelul așezămintelor de deținere, în sistem integrat cu activitățile și programele educative, psihologice și de asistență socială, de instruire școlară și formare profesională desfășurate în cadrul acestora.

